title: لیلیم لی
text: لیلیم لی (لئیلیم لئی)،  زولفو لیوانئلینین ۱۹۷۵ تاریخلی «قولدور دونیایا حوکومدار اولماز» آلبوموندا یئر آلان بیر تورکودور. 
  بسته‌سی زولفو لیوانئلی‌یه  عایددیر. تورکونون اوچ دؤردلوکدن قوشولان سؤزلری، صباح‌ الدین علی‌نین سس (۱۹۳۷) آدلی حیکایه کیتابینا آدینی وئرن «سس» حیکایه‌سینده یئر آلیر. حیکایه‌نین قهرمانی یول فحله‌سی سیواس‌لی علی، چادیرینین اؤنونده دوروب ساز چالیب، بو تورکونو سؤیله‌یر. زولفو لیوانئلی، حیکایه‌نی اوخویارکن بو تورکونون سؤزلریندن چوخ ائتکیلندییینی و بسته‌له‌دییینی آچیقلامیشدیر.
  اثری سسلندیریلن صنعتچیلر آراسیندا ایبراهیم تاتلیسس، ائدیپ آکبایرام، زررین اؤزار، لئمان سام، زارا، اؤزدمیر اردوغان، آردا کورال و عؤمور گئدیک یئر آلیر. 
  
  «دؤندوم دالدان کوپان کورو یاپراغا / سحر یئلی داغیت بئنی کیر بئنی / گؤتور توزلاریمی بوردان اوزاغا / یارین چیپلاک آیاغینا سور بئنی»  
  (تورکونون ایلک دؤردلویو)
  
  ایراندا «نون خ» سریالیندا تحریف
  «نون خ» آدلی سئریالین اوچونجو سئزونوندا، سئریالین سون تیتراژیندا لیلم لی (لئیلیم لئی) ماهنینین کوردجه کاوئرینی حسین صفامنش آدلی بیر مغنی اوخوموشدور و سونرالار کورد موسیقیچیلری بو ماهنینین کؤکونون اونلارا عاید اولدوغو ادعا ائتمیشدیرلر.
  
  قایناق